જોકે ગઇ કાલે બપોરની બીજી પાળીમાં તંત્ર દ્વારા સંસ્થાના કાયમી ડ્રાઇવરને કંડક્ટર તરીકે મેદાનમાં ઉતારવા છતાં પણ માત્ર પ૦પ બસ રોડ પર મૂકી શકાઇ હતી, જોકે બપોર બાદ ખુદાબક્ષને જલસા થયા હતા, કેમ કે જે તે બસમાં ‘માગે તેને ટિકિટ આપો’નો અભિગમ સત્તાવાળાઓએ અપનાવ્યો હતો. ડ્રાઇવરમાંથી કંડક્ટર બનેલા કર્મચારીઓને ટિકિટ પર પંચ મારવા પં‌ચિંગ મશીન અપાયું ન હતું. આ સ્ટાફને વાઉચર અપાયાં હતાં, પરંતુ વાઉચર ભરવાની તાલીમ અપાઇ ન હતી. પરિણામે ટિકિટના મામલે ‘અંધેરગર્દી’ સર્જાઇ હતી, જોકે ગઇ કાલે તંત્રે રૂ.ર૧.૭૧ લાખની આવક થયાનો દાવો કર્યો છે.